אלדד בק

אלדד בק (נולד ב-4 במאי 1965) הוא עיתונאי וסופר ישראלי, המשמש שליח "ישראל היום" באירופה.

== ביוגרפיה ==
אלדד בק נולד בחיפה והיה חניך בשבט "משוטטי בכרמל" של תנועת הצופים. הוא עיתונאי מאז שירותו הצבאי. שימש בעבר ככתב לענייני המזרח התיכון בגלי צה"ל ובעיתון "חדשות", כעורך חדשות החוץ בעיתון "הארץ", וכנציג של כלי תקשורת ישראליים שונים בצרפת, באוסטריה ובגרמניה.

בין השנים 2002–2016 שימש ככתב "ידיעות אחרונות" בגרמניה ובמרכז אירופה. מאז 2017 הוא משמש כתב באירופה עבור "ישראל היום".

לבק תואר DEUG בלימודי ערבית ואסלאם מאוניברסיטת הסורבון בפריז.

הוא מחזיק בדרכון אירופי, המאפשר לו להיכנס למדינות מוסלמיות רבות האסורות לכניסה לישראלים, ובהן סוריה, לבנון, עיראק, איראן, פקיסטן, סודאן ואפגניסטן. על ביקוריו במדינות אלה כתב את ספרו "מעבר לגבול".

בשנת 2015 קיבל את אות "שגרירים ברשת" מטעם אוניברסיטת חיפה על תרומתו כעיתונאי למאבק באנטישמיות המודרנית ולחיזוק תדמיתה של ישראל בעולם.

== דעותיו ==
לדבריו, במרבית שנותיו השתייך למחנה השמאל. הוא תמך בהסכמי אוסלו ואף הצביע למפלגת מרצ, עד שלטענתו התפכח מ"אשליית השלום", בעקבות עבודתו עם הפלסטינים.<ref></ref> לקראת הבחירות לכנסת העשרים ושלוש ב-2020 הודיע על תמיכתו בליכוד בבחירות.

בספרו "גרמניה, אחרת" (2014) מפריך בק את הטענה כי גרמניה השקיעה מאמצים בהתמודדות עם עברה הנאצי. לדעתו, כדי להשתחרר מהדימוי הנאצי השקיעה המדינה את מרב מאמציה ביצירת תדמית חיובית בדעת הקהל העולמית שהיא אכן כזו, אך בפועל הדברים הפוכים.<ref></ref>

==חיים אישיים==

מאז שנת 2000 חי בק עם בן זוגו.<ref></ref><ref></ref>

==ספריו==
* מעבר לגבול, הוצאת משכל (ידיעות ספרים), 2009 (350 עמודים) – על מסעות ומפגשים במדינות ערב והאסלאם.
* גרמניה, אחרת, הוצאת משכל (ידיעות ספרים), 2014 (413 עמודים) – על אנטישמיות בגרמניה שאחרי מלחמת העולם השנייה.
*הקנצלרית: מרקל, ישראל והיהודים, הוצאת ידיעות אחרונות, ספרי חמד, 2017 (415 עמודים) – על קנצלרית גרמניה אנגלה מרקל ויחסה ליהודים וישראל.
* אלטרנטיבה – ימין חדש לגרמניה?, הוצאת רסלינג, 2022<ref></ref>

==קישורים חיצוניים==

* [http://mida.org.il/author/eldadbeck/ ארכיון אלדד בק], באתר מידה
* [https://www.youtube.com/watch?v=2_8BzA6aLmY כתב ידיעות אחרונות בגרמניה, אלדד בק, ברדיו אורנים ב-7.10.14: "האנטישמיות בגרמניה מושרשת עמוק"], באתר יוטיוב
* [https://www.youtube.com/watch?v=66gi3_C5MKU אלדד בק על ספין "מחאת המילקי"], בפינה "מילה שלי" בתוכנית "תיק תקשורת", בערוץ היוטיוב של הטלוויזיה החינוכית, 23 באוקטובר 2014
* 
* ישראל גרוס, [https://www.hidabroot.org/article/91015 גרמניה - לא מה שחשבתם. תשאלו את העיתונאי אלדד בק], 9.12.14, באתר "הידברות"
* שמעון בן עמי, [http://www.zepo.co.il/katava.asp?NewsID=29982&CatID=23 כתב ידיעות אחרונות אלדד בק בכנס בנושא ההסברה הישראלית באוניברסיטת חיפה], 28.12.2015, באתר "זה פה"
* 
* 

===על ספריו===
* [https://simania.co.il/authorDetails.php?itemId=689855 אלדד בק], באתר סימניה
* [https://www.youtube.com/watch?v=dcKaPMV1zZI מעבר לגבול], בערוץ היוטיוב של אוניברסיטת חיפה, 17 בדצמבר 2009 - ד"ר אמיר גילת מראיין את אלדד בק על ספרו
* - ריאיון עם אלדד בק על ספרו על אנגלה מרקל
* [https://www.youtube.com/watch?v=BOdQE03b4yY רואים עולם - אלדד בק על קאנצלרית גרמניה], בערוץ היוטיוב של כאן 11, 4.3.2017 - ריאיון עם צאת ספרו על אנגלה מרקל
* [http://103fm.maariv.co.il/programs/media.aspx?ZrqvnVq=GMDFLI&c41t4nzVQ=M הסיפור שלה] - איריס קול מראיינת את בק על ספרו על מרקל, באתר רדיו ללא הפסקה, 15.3.2017

==הערות שוליים==

קטגוריה:חיילי גלי צה"ל
קטגוריה:סגל חדשות
קטגוריה:סגל הארץ
קטגוריה:סגל ידיעות אחרונות
קטגוריה:כתבי חדשות חוץ ישראלים
קטגוריה:סגל ישראל היום
קטגוריה:שליחי כלי תקשורת ישראליים לאירופה
קטגוריה:בוגרי בית הספר הריאלי
קטגוריה:בוגרי תנועת הצופים בישראל
קטגוריה:בוגרי אוניברסיטת פריז
קטגוריה:ישראלים שנולדו ב-1965